En 25-årig mand blev fredag aften omkring klokken 23 taget af politiet, mens han listede rundt i en lade på Lindenovsvej i Dronninglund. Det fortæller vagtchefen ved Nordjyllands Politi Jess Falberg. Beboeren på ejendommen havde set den 25-årige bryde ind i laden via sine overvågningskameraer og tilkaldte politiet. En patrulje rykkede herefter hurtigt ud og snuppede manden, mens han flyttede rundt på ting i laden, formentlig med henblik på tyveri. Beboeren på Lindenovsvej har tidligere fået stjålet flere ting sin lade, som han bruger til opbevaring af materiel fra sin virksomhed Nordic Businesscenter. - Vi efterforsker nu, om det kunne være den samme mand, der står bag det tidligere indbrud, siger Jess Falberg.

Opsummering:
En ung mand blev fredag aften snuppet af politiet, efter han var brudt ind i en lade i Dronninglund.